Diari Oficial de la Generalitat Valenciana


Sumari del DOGV 5065, del 05-08-2005 (2005/8809)

Informació pública del programa d'actuació integrada per al desenvolupament d'un nou sector de sòl urbanitzable per a ús industrial (S-1).
------------------------------------------------------------------------------------------------------------------------------------------

### Dades del document

Número de DOGV
:   5065

Data del DOGV
:   05-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8809


Organisme emissor
:   Ajuntament de Benavites

Tipus de document
:   Anunci

Informació pública del programa d'actuació integrada per al desenvolupament d'un nou sector de sòl urbanitzable per a ús industrial (S-1). [2005/Q8809]
  
La mercantil Calviga, SA, seleccionada provisionalment com a agent urbanitzador del programa d'actuació integrada per al desenvolupament d'un nou sector de sòl urbanitzable per a ús industrial al terme municipal de Benavites (S-1), en virtut de l'Acord de data 27 de juliol de 2002, el qual aprovava també amb el caràcter de provisional l'alternativa tècnica formulada que comprenia pla parcial i document d'homologació i projecte d'urbanització (documentació parcial), del sector esmentat anteriorment situat al terme de Benavites, tot això a l'empara del que disposa l'article 46 de la Llei 6/1994, de 5 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
Contra este acord es va interposar un recurs de reposició que es va resoldre mitjançant un nou Acord del Ple de l'Ajuntament del municipi esmentat, amb data 7 d'abril de 2005, en el sentit següent:
  
- Redelimitar l'àmbit d'actuació del programa per a adaptar-lo a la delimitació derivada del concert previ i a les modificacions introduïdes per l'informe de l'arquitecte municipal amb vista a l'adscripció de terrenys a la xarxa primària de dotacions públiques.
  
- Rectificar l'error material del pressupost aprovat en aquell Acord Plenari de 27 de juliol de 2002 mitjançant la correcció de l'import indicat en el punt tercer del recurs, a l'efecte de quantificar correctament el cost de les obres d'urbanització previstes al programa inicial i adaptar-lo a la nova delimitació.
  
- Mantindre la vigència de la resta de l'acord.
  
Calviga, SA, en compliment de l'últim dels acords municipals esmentats, ha presentat a l'Ajuntament de Benavites (reg. entr. número 175, de data 20 de maig de 2005), els documents que s'hi requerien.
  
En aplicació del que establix l'article 46.1 i 3 en relació amb els articles 53 i 38 de la llei a què es fa referència, procedix sotmetre l'esmentada documentació a informació pública per un termini d'un mes, des del sendemà de la publicació d'este anunci en el Diari Oficial de la Generalitat Valenciana, la documentació següent:
  
1. Text Refós del document d'homologació, redactat per Carlos Lázaro Fernández i Francisco J. Ávila, de data maig de 2005.
  
2. Text Refós del pla parcial del sector S-1, redactat per Carlos Lázaro Fernández i Francisco J. Ávila, de data maig de 2005.
  
3. Estudi d'inundabilitat i mesures correctores, redactat per Carlos Lázaro Fernández, de data maig de 2005.
  
4. Estudi d'impacte ambiental i estudi de paisatge, redactat per Inmaculada Marqués Pérez, de data maig de 2005.
  
5. Projecte complet d'urbanització, redactat per Carlos Lázaro Fernández i Francisco J. Ávila Fernández, de data maig de 2005.
  
Es fa constar que durant este termini es podran formular qualssevol al·legacions als esmentats documents, l'expedient dels quals es podrà consultar a este efecte, tot això en els termes i condicions de l'esmentada Llei 6/1994, a les dependències de l'ajuntament situat a la plaça de l'Ajuntament, número 1, de Benavites, davant el qual es presentaran les al·legacions que s'hi formulen.
  
Expressament es fa constar, que este anunci s'adreça, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb l'adreça desconeguda o insuficient per a practicar la notificació, com són ara:
  
- Polígon 4, parcel·la 98, Presentación Pérez Sanchis.
  
- Camins 9007, 9008, 9009, 9010, 9011, 9012, 9018, 9019 i 9020 Comunitat de Regants la Torre.
  
- Polígon 7, parcel·la 9, Isabel Illueca Diego.
  
- Polígon 7, parcel·la l4, Francisco Juan Pérez.
  
- Polígon 7, parcel·la 21, Antonio Ribelles Polo.
  
- Polígon 7, parcel·la 78, Amparo Peñarroch Partiñes i germana.
  
- Polígon 8, parcel·la 38, camí 9003, Rosa Ferrer Ramón.
  
El termini d'un mes a què es fa referència començarà a comptar a partir del sendemà de la publicació d'este anunci en el diari oficial de la Comunitat Valenciana, i quedarà sense efecte l'anunci publicat en el diari oficial de la Comunitat Valenciana número 5.039, de data 30 de juny de 2005.